कर्सिज़!
जापानी पेंटिंग
तुम दोनों ने कहा था कि तुमने प्रतिबंधित विंग के इस हिस्से को
व्यवस्थित करने की कोशिश की थी।
यहाँ तो सब कुछ फैला हुआ है।
हमने कोशिश की थी।
हमने बस यह नहीं कहा था कि हम नाकामयाब रहे।
हम नाकामयाब नहीं रहे।
मैंने प्रोजेक्ट से ख़ुद को दूर कर लिया क्योंकि तुम्हारे साथ काम करना बहुत मुश्किल हो रहा था।
हे! वह तुम थे जिसने मेरे सारे अच्छे सुझावों को नकार दिया।
मेरे माननीय साथी ने एक सेक्शन में ख़ास तौर पर
सिर्फ़ समुद्री डाकुओं के हथियार रखने पर ज़ोर दिया था।
क्या? एक सच्चा समुद्री डाकू किसी भी हथियार का इस्तेमाल कर सकता है।
ख़ुशक़िस्मती से, मैं एक ऐसे इंसान को जानती हूँ जिसने तीन बार
"साल का सबसे बेहतरीन ऐतिहासिक संरक्षक" पुरस्कार जीता है
और जो इन प्राचीन चीज़ों की ठीक ढंग से सूची बनाने में हमारी मदद कर सकता है।
वह मैं ही हूँ। मैं ही तीन बार जीती थी। क्या मैंने कभी इसका ज़िक्र किया था?
आप हमेशा करती रहती हैं।
इसमें काफ़ी काम करना पड़ेगा, लेकिन तुम्हें अपने डैड की बात याद है ना?
वह जिस जगह भी क़ैद हैं, उनके लिए वहाँ ख़तरा लगातार बढ़ता जा रहा है।
मॉम सही कह रही हैं। हमें यह जानना होगा कि यहाँ हमारे पास क्या है ताकि हम यह पता लगा सकें
कि इन प्राचीन चीज़ों का आपस में क्या सम्बन्ध है और फिर इन्हें श्राप-मुक्त कर सकें।
हमारी योजना क्या है?
पैंडोरा, मैं चाहती हूँ कि तुम पेंटिंग कक्ष में जाओ
और वहाँ जो कुछ भी है, उसकी एक सूची बनाओ।
सभी चीज़ों को शताब्दियों के क्रम में लिखना।
फिर महाद्वीपों के क्रम में।
उसके बाद, देशों के क्रम में।
यह कितना उबाऊ काम लग रहा है।
क्या यह रस नहीं कर सकता और मैं इस कमरे की सूची बना लेती हूँ?
मैं तुम्हें किसी भी हालत में इस हथियारों से भरे कमरे में अकेला नहीं छोड़ूँगी।
प्राचीन चीज़ों को श्राप-मुक्त करने से पहले हमें इनके बारे में ज़्यादा से ज़्यादा जानकारी हासिल करनी होगी।
जो स्क्रायर बोल के साथ हुआ, वह दोबारा नहीं होना चाहिए।
बिल्कुल भी नहीं।
रस, डैड के पढ़ने के कमरे में जाओ और उनके वीडियो देखो।
देखो कि उनकी डायरी में जो चीज़ें अधूरी हैं, उनके बारे में कुछ पता चलता है या नहीं।
बढ़िया। ऑडियो-वीडियो में मुझे मज़ा आता है।
यह सही नहीं है।
सारे ज़रूरी काम करने के लिए रस को ही क्यों दिए जाते हैं?
ऐसा मत कहो, पैन। यह सच नहीं है।
जब से डैड पत्थर में तब्दील हुए हैं, तुम्हीं उनके नोट्स पढ़ रहे हो,
उनकी रिकॉर्डिंग सुन रहे हो और उनके सारे वीडियो देख रहे हो।
तुमने डैड की सारी चीज़ों पर क़ब्ज़ा कर लिया है।
मैंने ऐसा कुछ नहीं किया।
लेकिन जब बात इस सबकी हो रही है, तो डैड और मैं एक दूसरे को समझते हैं।
यह बात मानने वाली पहली इंसान तुम ख़ुद होगी कि ऐतिहासिक शोध को लेकर
तुम दोनों में कुछ ख़ास नहीं जमती।
इसे डैड और मैं बेहतर करते हैं।
डैड और मैं साथ में मज़ा करते थे।
और मुझे उसी बात की सज़ा मिल रही है।
किसी को कोई सज़ा नहीं मिल रही है।
हम जो कुछ भी कर रहे हैं, सब कुछ ज़रूरी है।
-अगर तुम्हारे डैड यहाँ होते… -वह नहीं हैं।
और मैं रस की तरह डैड की पसंदीदा नहीं हूँ, इसलिए मुझे वह सारा
उबाऊ काम करना पड़ रहा है जो यह नहीं करना चाहता।
मेरा यह मतलब नहीं था।
मुझे कोई परवाह नहीं।
मुझे वैसे भी मज़े करना ज़्यादा अच्छा लगता है।
चलो, देखते हैं यहाँ कितना कबाड़ भरा हुआ है।
भद्दी पेंटिंग। भद्दी पेंटिंग।
बेहद भद्दा बच्चा।
महँगा पेंटब्रश।
क्या वहाँ कोई है?
यह वाली तो काफ़ी डरावनी है।
मज़ेदार।
"इस चित्रकारी में, जो जापानी चित्रकार, हीसा की आख़िरी ज्ञात कलाकृति है,
दो ऐसी महिलाओं को दर्शाया गया है, जिन्हें एक जंगल में
नोपेरा-बो नाम की बेचेहरा रूहों द्वारा अलग कर दिया गया।"
बिना चेहरों वाले भूत?
ख़ौफ़नाक।
क्या वह चीज़ अभी-अभी हिली?
मुझे छोड़ दो!
मदद करो! मॉम! रस! मदद करो!
जिस खेल को हम डार्ट्स कहते हैं, यह 700 सालों से ब्रिटिश लोगों के ख़ाली समय का शग़ल रहा है
और जिससे आम आदमी से लेकर ख़ुद किंग हेनरी अष्टम तक का मनोरंजन होता रहा है।
दरअसल, काफ़ी सम्भावना है कि डार्ट्स का यह सेट किसी राजघराने का हो।
चलो, देखते हैं कि मुझमें अभी भी यह हुनर बाक़ी है या नहीं।
एकदम निशाने पर। हाँ। बच्चों को दिखाना होगा…
एकदम निशाने पर। हाँ
-बच्चों को दिखाना होगा मेरा… -बढ़िया।
काफ़ी अच्छा, डैड।
शर्त लगा लो मैं यहाँ से स्टैनली पर सटीक निशाना लगा सकता हूँ।
आख़िर वह क्या चीज़ है?
हे, तुम। क्या चाहिए तुम्हें?
यह जो कुछ भी कर रही है, मुझे बिल्कुल पसंद नहीं आ रहा।
तुम लोग मॉम को बुलाकर लाओ। मैं पैंडोरा को ढूँढता हूँ।
पैन? पैन, तुम यहाँ हो?
पैन?
आज तो मैं यही उम्मीद कर रहा हूँ कि वह सच में अपने कमरे में बेकार पड़ी हो।
ओह, नहीं।
ओह, नहीं, नहीं।
यह क्या…
मैं कहाँ हूँ?
सब कुछ किसी पेंटिंग जैसा लग रहा है।
पैन…
मुझे नहीं पता कि वहाँ अंदर तुम हो या नहीं, लेकिन अगर तुम मुझे सुन सकती हो, तो बस घबराना मत।
हम तुम्हें बाहर निकाल लेंगे।
रस? रस!
मैं पेंटिंग के अंदर हूँ, शायद।
क्या तुम मुझे सुन सकते हो?
रस?
हे! तुम जो कोई भी हो, डराना बंद करो और मेरे सामने आओ।
तुम क्या देख रहे हो, कौए?
सब ठीक है। मुझे बिल्कुल डर नहीं लग रहा है।
ठीक है, मुझे बहुत डर लग रहा है।
दूर हटो! मुझे अकेला छोड़ दो!
माफ़ करना, मुझे लगा कि आप भी उन नोपेरा-बो में से एक हैं।
व्हो। आराम से।
वैसे समझ तो मुझे फिर भी नहीं आएगा।
क्या आप भी यहाँ नोपेरा-बो से छुप रही हैं?
बढ़िया, कुछ तो समझ आ रहा है।
वे यहाँ अंदर क्यों नहीं आ रही हैं?
तो हम इसकी वजह से सुरक्षित हैं?
समझ गई। हमें इसे यहाँ से हटने नहीं देना है… मुझे आपका नाम नहीं पता।
ओह, भगवान, हम यह कैसे करेंगे?
पैंडोरा। पैंडोरा।
हीसा।
पैंडोरा पैंडोरा।
नहीं, बस एक… अच्छा, छोड़िए। ख़ास अंतर नहीं है।
आपसे मिलकर अच्छा लगा, हीसा।
रुकिए, हीसा?
क्या आप पेंटिंग वाली महिला हैं?
और वह पेंटिंग आपने ही बनाई थी।
लेकिन आप यहाँ कैसे फँस गईं?
देखिए, मॉम?
यह पेंट ताज़ा है।
मॉम! रस! क्या आप मुझे सुन सकते हैं?
और जबकि मुझे इस बात पर शक नहीं है कि पैन किसी पेंटिंग को "सुधारने" की कोशिश कर सकती है,
मुझे लगता है उसने पैन को अंदर क़ैद कर दिया
और उसकी जगह ख़ुद बाहर आ गई।
तुम सच कह रहे हो?
मेरी बच्ची एक पेंटिंग में क़ैद है?
इस परिवार के लोगों में
आयामों के बीच शून्यों में क़ैद हो जाने की एक बुरी आदत है।
हमें पैन को बाहर निकालकर उसे वापस अंदर भेजना होगा।
यह एक बेचेहरा रूह है जिसे नोपेरा-बो कहते हैं।
जापानी लोककथाओं में इनकी कहानियाँ बहुत आम हैं।
यह तो हीसा की पेंटिंग है।
मुझे नहीं पता था कि हमारे पास सेंगोकू युग की एक विशेषज्ञ चित्रकार की असली पेंटिंग है।
समझ रहा हूँ।
तुम्हें लगता है मैं बस एक बेअदब समुद्री डाकू हूँ, है ना?
तो, मैं तुम लोगों को बता देता हूँ, मैं ललित कलाओं का एक बड़ा प्रशंसक हूँ।
साथ ही, अतीत में मैंने ऐसी कुछ पेंटिंग चुराई थीं।
अब आया ना सच सामने।
मैंने तुम्हारे दादा जी, अपोलो को अक्सर हीसा की कला के बारे में बात करते हुए सुना था।
ज़ाहिर है, उसकी कलाकृतियाँ दुनिया की कुछ दुर्लभ कलाकृतियों में से एक हैं।
आख़िर, वह बहुत कम उम्र में ग़ायब हो गई थी।
वह मेरा परिवार है।
मुझे लगता है कि वे आपके बारे में बातें कर रहे हैं।
उन्हें क्या हुआ था?
पूरा सच किसी को नहीं पता।
उनकी जैसी कहानियाँ 500 साल बाद कुछ और ही रूप ले लेती हैं।
लेकिन जहाँ तक अपोलो को याद था,
हीसा अपने अद्भुत हुनर की वजह से पूरी दुनिया में जानी जाती थी।
उसके कौशल को टक्कर देने वाली सिर्फ़ एक इंसान थी, उसकी जुड़वाँ बहन, यूका।
वह बहुत हुनरमंद थी।
मैंने उसकी भी काफ़ी पेंटिंग चुराई थीं।
वे एक दूसरे के हुनर को बढ़ावा देती थीं,
और हमेशा ख़ुद को चुनौती देती रहती थीं।
लेकिन उम्र बढ़ने के साथ-साथ उनकी दोस्ताना स्पर्धा कट्टर प्रतिद्वंद्विता में बदल गई।
एक दिन, शोगन ने दुनिया के सबसे अच्छे चित्रकार की खोज में एक प्रतियोगिता करवाने की घोषणा की।
हीसा ने उनकी एक असाधारण पेंटिंग बनाई
और यूका को डर था कि उसकी पेंटिंग हीसा के पेंटिंग के सामने टिक नहीं पाएगी।
इसलिए, आधी रात में, यूका ने हीसा की पेंटिंग नष्ट कर दी।
ऐसा करने से, शोगन हीसा की जगह उसे चुनता,
और यही हुआ।
ईर्ष्या और रोष से ग्रस्त हीसा को एक दुष्ट योकाई, या रूह ने प्रलोभन दिया
कि वह एक जादुई पेंटब्रश से एक क़ैदख़ाना बनाए जहाँ वह यूका को क़ैद कर सकती है।
उसकी बहन के उसके रास्ते से हट जाने पर, हीसा शोगन की पसंदीदा बन जाती।
हीसा यह सुनिश्चित करना चाहती थी कि यूका वापस आकर
शोगन की नज़रों में उसकी जगह कभी ना ले सके।
इसलिए उसने पेंटिंग को नोपेरा-बो रूहों से भर दिया,
जो यूका को क़ैद से भागने से रोकते।
जल्दी ही, हीसा को अपने किए पर पछतावा हुआ और उसने यूका को आज़ाद करने की कोशिश की,
लेकिन दुष्ट योकाई ने हीसा को धोखा दे दिया।
अब दोनों बहनों की क़िस्मत में अपनी ही ईर्ष्या से क़ैद होकर
नोपेरा-बो की प्रताड़ना को झेलना लिखा है।
काश हमें पता होता कि इसे क्या चाहिए।
शायद वही चीज़ इससे छुटकारा पाने की कुँजी हो।
अच्छा सोचा, रस।
अगर वह चीज़ हमें पहले मिल जाती है, तो हम उसका फ़ायदा उठा सकते हैं।
"हिराफ़ूडे पेंटब्रश, मध्य-सेंगोकू युग।"
फ़्रेम में पेंटिंग के चारों तरफ़ के इस झाड़ को देखिए।
इसके कुछ काँटों का रंग लाल है।
यह अजीब बात है।
और देखो, सिर्फ़ लाल-काँटों वाला झाड़ ही फ़्रेम के अंदर गया है।
तो हो सकता है कि अगर हम इस झाड़ का पीछा करें…
तो हमें पेंटब्रश मिल सकता है।
मॉम! स्टैनली! मुझे वह मिल गया।
बहुत अच्छे, रस।
चलो, इसे इस कमरे से लेकर चलते हैं, ताकि हम अपनी आगे की योजना बना सकें।
रस, इसे लेकर यहाँ से बाहर चले जाओ।
-रस! -उसे जाने दो, बदमाश।
लैरी, हमें ज़्यादा जल्दी नहीं मचानी चाहिए।
लैरी, नहीं!
रस, तुम्हें चोट तो नहीं लगी?
मैं ठीक हूँ।
और अब हमें पता है कि उन्हें पेंटब्रश क्यों चाहिए।
सिर्फ़ यही उन्हें रोक सकता है और हमें सुरक्षित रख सकता है।
लेकिन लैरी कहाँ गया?
ऐसा लग रहा है, जैसे मेरी हड्डियों का चूरमा बन गया है।
यूका। तुम यूका हो।
मैं तुम्हारी कलाकृतियों का बहुत बड़ा फ़ैन हूँ।
काले बाज़ार में उनकी बहुत अच्छी क़ीमत मिलती थी,
लेकिन मैं हमेशा कुछ पेंटिंग अपने लिए रख लेता था।
नहीं। रुको। मैं तुम्हें कोई नुक़सान नहीं पहुँचाऊँगा।
मैं एक अच्छा आदमी हूँ, देखो?
क्या? क्या मेरे चेहरे पर कुछ लगा है?
अब वे कहाँ जा रही हैं?
यूका।
अगर वह यूका है, तो वह मुसीबत में है।
यह जानने से हमें उम्मीद तो मिली है कि हम पेंटब्रश का इस्तेमाल अपने फ़ायदे के लिए कर सकते हैं,
लेकिन ब्रश के बालों पर नोपेरा-बो को मारने के लिए पर्याप्त पेंट नहीं लगा हुआ है।
बात में दम है। अगर हमें सच में कुछ करना है तो हमें और पेंट चाहिए।
काफ़ी सारा पेंट।
एकदम सूखी।
हमें थोड़ा पानी चाहिए।
समझो मिल गया।
उसकी नज़रों से बचकर रहना और ब्रश मत खोना।
अगर उन्होंने इसे पेंटिंग में खींच लिया, तो फिर यह हमें कभी नहीं मिलेगा।
और ना ही तुम्हारी बहन मिल पाएगी।
मुझे पता है आपको फ़िक्र हो रही है, हीसा और हम यूका की मदद ज़रूर करेंगे,
लेकिन हमें यह पता लगाना होगा कि इस श्राप को ख़त्म कैसे करें।
आज पहली बार, मुझे रस से ईर्ष्या हो रही है कि वह किस तरह इन रहस्यों को सुलझा लेता है।
यही बात है।
स्टैनली ने कहा था कि यह आपकी ईर्ष्या की क़ैद है,
इसलिए हमें बस आपकी बहन से आपके रिश्ते को
सुधारना होगा और आप आज़ाद हो जाएँगी।
जानती हूँ कि आप बहुत दुखी हैं।
आपको पक्का उनकी बहुत याद आती होगी।
क्या आपको डर है कि वह आपको माफ़ नहीं करेंगी?
मेरा भरोसा कीजिए, मैं समझती हूँ।
मुझे अपने भाई से ईर्ष्या हो जाती है।
वह बहुत होशियार है, कभी मुसीबत में नहीं फँसता और मुझे बहुत ग़ुस्सा दिलाता है।
कभी-कभी तो मेरा उससे बात तक करने का मन नहीं करता।
मतलब 500 साल के लिए नहीं। शायद, बस, एक हफ़्ते के लिए,
लेकिन फिर मुझे उसकी बहुत याद आने लगती है और हम अपना झगड़ा सुलझा लेते हैं।
मैं यक़ीन से कह सकती हूँ कि यूका भी आपके और उनके बीच के इस झगड़े को ख़त्म करना चाहेंगी।
आपको क्या लगता है?
ठीक है, हीसा, यूका को ढूँढिए और उनसे माफ़ी माँगिए।
मैं आपको नोपेरा-बो से सुरक्षित रखूँगी। आप यह कर सकती हैं।
हे, बेवक़ूफ़ नोपेरा-बो!
मैं यहाँ हूँ! मुझे पकड़कर तो दिखाओ।
यूका!
वह तुम्हारी बहन है, दोस्त।
मैं इनका ध्यान बाँटता हूँ।
मैं यहाँ हूँ, पाजी।
मुझे नहीं पता था कि कोई बिना चेहरे के भी इतना बदसूरत हो सकता है।
यूका!
हीसा!
आउ!
तुम किसी काम के नहीं हो।
तुम 500 साल में दो लोगों को भी नहीं पकड़ सकते।
मुझे तो बिल्कुल नहीं पकड़ पाओगे।
लैरी?
पैंडोरा!
मुझे बहुत ख़ुशी हो रही है, तुम मिल गईं, बच्चे। मैं तुम्हें बचाने यहाँ आया हूँ।
अच्छा, ठीक है। मैं ग़लती से फँस गया था।
तुम्हें देखकर अच्छा लग रहा है, दोस्त।
रस, हमें पेंट मिल गया।
तुम्हें यहाँ आना होगा।
मॉम, पकड़िए!
मिल गया। शानदार फेंका।
शुक्रिया, डैड।
तुम्हें यह चाहिए, हँ? आकर ले लो।
-अब हम क्या करें? -पता नहीं। हम फँस गए हैं।
नहीं!
तुम्हारे साथ यही होना चाहिए था।
लैरी के साथ पंगा लेकर कोई ज़िंदा नहीं बच पाता।
पैंडोरा! लैरी! तुम ठीक हो।
ओह, शुक्र है।
-रस, मुझे माफ़ कर दो, मैं तुमसे नाराज़ हुई। -आउच।
लगता है तुमने मेरी पसली तोड़ दी।
मुझे बस तुमसे ईर्ष्या हो रही थी, क्योंकि तुम अभी भी डैड के बहुत क़रीब लगते हो,
जबकि वह इस समय यहाँ हैं भी नहीं।
तुमने उनके साथ ज़्यादा समय बिताया है और तुम्हारे पास उनकी ज़्यादा यादें हैं।
मुझे बस ऐसा लगता है कि मैं तुमसे काफ़ी पीछे रह जाती हूँ।
कोई बात नहीं, पैन।
मुझे भी ईर्ष्या होती है जब तुम डैड के साथ इतने मज़े करती हो।
मैं सोचता हूँ कि काश वह और मैं भी साथ में इतनी बचकानी हरकतें कर सकते।
लेकिन इस समय, हम जो कुछ भी कर रहे हैं, यहाँ तक कि उबाऊ काम भी,
वह उन्हें यहाँ वापस लाने में मदद करेगा।
अच्छा हुआ तुम वापस आ गईं, बच्चे।
मैं ग़लत थी। वह काम बिल्कुल भी उबाऊ नहीं था।
वहाँ अंदर एक पूरी दुनिया है। हीसा और यूका…
रुको, हीसा और यूका कहाँ हैं?
शुक्रिया, पैंडोरा पैंडोरा।
मुझे मदद करके ख़ुशी हुई, हीसा।
यह लीजिए, इसे रख लीजिए।
कैसी हो, यूका?
अच्छा, हमें वापस सूची बनानी शुरू कर देनी चाहिए।
हम कर सकते हैं या तुम डैड के ऑफ़िस में चलकर
मेरे साथ उनके शोध वीडियो देख सकती हो।
बशर्ते, बेशक, तुम यहाँ रहकर काम ना करना चाहती हों?
बिल्कुल नहीं। चलो, चलते हैं।
उप-शीर्षक अनुवादक : पुनीत कुसुम